burgasdotpro/wikipedia huggingface dataset:
Tasos Bugas

Tasos Bugas (, * 1953, Pyrgos, Grécko) je grécky spevák orientálnych štýlov tsifteteli a laiko. Má prezývku "Planitarchis (Vládca sveta)". 
Biografia.
Narodil sa v roku 1953 v meste Pyrgos na Peloponéze. Začal spievať už v detstve, a ako 16 ročný sa presťahoval do Atén, kde dostal šancu spievať, keď vyhral konkurz v známej spoločnosti Odeon-Parlofon. Jeho kariéra však bola prerušená, kvôli vojenskej službe, Bugas slúžil aj na Cypre. Ako spevák si získal popularitu v 70. rokoch, no najviac bol populárny koncom 80. a v 90. rokoch. Bougas je známy že všade dokáže ľudí primäť k tancu. Jeho piesne sú grécke-orientálne a veľmi melodické v sprievode nástroja buzuki. Naspieval aj niekoľko tradičných ľudových a populárnych (laika) piesní. Témou v jeho piesňach je hlavne úspech, peniaze a ženy. V najznámejšom albume s názvom "Planitarchis" Bugas v piesňach ako "Ela ston papou (Príď k dedkovi)" paroduje sexuálne aféry prezidenta Billa Clintona. Bougasov typický image sú slnečné okuliare, cigara a oblek, v ktorom stále vystupuje pred kamerami a na koncertoch. Posledný album vydal v roku 2012.
V Grécku je známy aj svojim divokým súkromným životom a aférami so ženami. Bol až 11 krát ženatý a v súčasnosti žije s dvoma ženami súčasne.
Polárna prstencová galaxia

Polárna prstencová galaxia je typ galaxie, v ktorej vonkajší prstenec plynu a hviezd rotuje okolo pólov galaxie. Predpokladá sa, že tieto polárne prstence sa formujú ak na seba dve galaxie gravitačne pôsobia. Jednou možnosťou je, že z jednej galaxie je odtrhnutý materiál slapovými silami, z ktorého sa potom vytvorí polárny prstenec. Druhou možnosťou je, že sa menšia galaxia ortogonálne zrazí s plochou rotácie väčšej galaxie, pričom z menšej galaxie sa vytvorí štruktúra polárneho prstenca.
NGC 2685, NGC 4650A, A 0136 -0801 a ESO 415 -G26 boli prvé štyri galaxie identifikované ako polárne prstencové galaxie. Polárne prstence sa nachádzajú približne u 0,5 % šošovkových galaxií a predpokladá sa, že asi 5 % šošovkových galaxií mohlo obsahovať polárny prstenec počas určitého obdobia svojej existencie.
NGC 4650A

NGC 4650A je polárna prstencová galaxia, ktorá sa nachádza v súhvezdí Kentaur. Často je zamieňaná za špirálovú galaxiu NGC 4650, ktorá ma takmer rovnakú polomerovú vzdialenosť ako NGC 4650A. Skutočná vzdialenosť medzi obidvoma galaxiami je iba 6x optický polomer NGC 4650.
Prázdnota (astronómia)

Prázdnota je v astronómii prázdne miesto medzi vláknami galaxie, je to najväčšia štruktúra vo vesmíre, ktorá obsahuje veľmi málo alebo žiadne galaxie. Prázdnoty majú väčšinou priemer od 11 do 150 megaparsekov. Jednotlivé veľké prázdnoty, definované absenciou superhviezdokôp, sa občas nazývajú superprázdnoty. Prázdnoty, ktoré sa nachádzajú v hustom prostredí, sú menšie ako tie v redšom prostredí. 
Zoznam prázdnot.
Zoznam z roku 1994 obsahuje 27 super prázdnot do vzdialenosti 740 Mpc.
Nenachádzajú sa vo vyššie zobrazenej tabuľke:
Bakalár umenia

Bakalár umenia (BcA.) je akademický titul, ktorý sa udeľuje v Česku absolventom prvého (bakalárskeho) stupňa vysokoškolského štúdia v umeleckých študijných programoch. Na Slovensku sa tento titul neudeľuje a absolventom umeleckých odborov sa udeľuje titul Bc.
BcA. je približne ekvivalentný zahraničnému Bachelor of Fine Arts (BFA).
Účtovník (Mafstory)

Účtovník je názov prvej epizódy prvej série slovenského seriálu Mafstory.
Vôbec prvá epizóda nás vedie do prostredia slovenskej mafie v neznámom mestečku na juhu Slovenska pri Veľkom Mederi , a to priamo do jednej mafiánskej rodiny, kde sa práve hľadá nový účtovník. Rudy Molnár, „mozek“ rodiny, posiela svoju pravú ruku Banána hľadať nového účtovníka. Pipina, Rudyho neter chodí s Banánom. Do rodiny prichádza hosť, ktorý rozvíri hladinu medzi jej členmi...
Príbeh.
Príbeh začína v Molnárovskej vile. Rudy, Banán a Prco sedia v obývačke a Rudy premýšľa. Nemá dobrú náladu lebo sa rodine míňajú účtovníci, a potom sa nemá kto starať o papiere. Poverí preto Banána, aby našiel vhodného účtovníka do rodiny. Teta Márgit zatiaľ navštívi Pipinu v posilňovni a snaží sa ju presvedčiť, aby sa dala dokopy s Banánom. Pipina však odmieta. Banán príde za Rudym a pýta sa ho ako to myslel s tým účtovníkom. Rudy mu to zas vysvetlí a pošle ho preč. Banán otravuje Pipinu v jej izbe a keď zistí, že nič nebude, tak ju posiela za Rudym aby mu povedala, že ma pre neho "niečo veľké". To niečo sú dvaja "účtovníci", svalnaté gorily, ktoré Banán priniesol aby sa starali o "účty".
Do vily prichádza účtovník. Predstaví sa ako Milan Brezík, účtovník, ktorý prichádza na inzerát. Myslí si, že prišiel do firmy, ktorá obchoduje s tropickým ovocím, keďže Banán nazval firmu „Banán a spol“. Rudymu sa Milanko zapáči, pretože na neho pôsobí inteligentne a prijme ho do rodiny ako nového účtovníka.
Milanko má rozhovor s Banánom o rodine. Po chvíli chce odísť, no Rudynko mu dá ponuku, ktorá sa neodmieta.
Pipina začne baliť Milana a ten jej rozpráva o kvetoch. Keď príde Banán, začne žiarliť a zoberie Milanka do posilňovne kde už čaká Prco. Spolu rozmýšľajú čo s účtovníkom urobia. Banánovi telefonuje mama. Po rozhovore sa rozhodne, že Milana dobije bejzbalkou. Pipina uteká za Rudym a povie mu, že Banán chce zabiť Milana. Rudy na to najprv kašle, ale keď mu Pipina povie, že to nažaluje mamičke Evelyn, Rudyho sestre, Rudy súhlasí, že Milanka zachráni. Potom Banánovi vysvetlí, že má nechať Milana na pokoji.
Na konci pošle Banán Prca pre výpalné s faktúrou namiesto s bejzbalkou. Prco si faktúru nalepí na bejzbalku a ide vypalovať.
Južná miestna superprázdnota

Južná miestna superprázdnota je veľká, prázdna oblasť vesmíru, bez galaxií, známa ako prázdnota.
Nachádza sa hneď vedľa Miestnej superkopy galaxií, v ktorej sa nachádza naša Mliečna cesta. Jej stred sa nachádza vo vzdialenosti 96 Mpc a v priemere má 112 Mpc naprieč najužším smerom.
Severná miestna superprázdnota

Severná miestna superprázdnota je veľká, prázdna oblasť vesmíru, zbavená galaxií, známa ako prázdnota.
Nachádza sa medzi Miestnou superkopou galaxií a Superkopou Koma a Superkopou Herkules. Nachádza sa v nej malý galaktický systém a kopy galaxií, ale väčšinou je prázdna. Jej stred sa nachádza vo vzdialenosti 61 Mpc a v priemere má 104 Mpc naprieč najužším smerom.
Poslanec Európskeho parlamentu

Poslanec Európskeho parlamentu (anglicky "Member of the European Parliament", skrátene "MEP", inak označovaný aj ako europoslanec) je člen Európskeho parlamentu, jedinej inštitúcie Európskej únie s priamo volenými zastupiteľmi. Poslanci pochádzajú zo všetkých členských štátov EÚ. 
Počet poslancov.
V parlamente oficiálne zasadá 720 poslancov plus predseda. Tento počet sa však v priebehu volebného obdobia môže znížiť - napríklad v prípade smrti alebo odstúpenia poslanca jeho miesto neobsadzuje žiadny náhradník, ani sa nekonajú doplnkové voľby. Každý členský štát má presne stanovený počet poslancov v závislosti od počtu obyvateľov. Podľa tohto prerozdelenia najviac kresiel, 96, prislúcha Nemecku, štáty s najmenším zastúpením sú Malta, Luxembursko, Cyprus a Estónsko, ktoré majú po 6 poslancov. 
Slovensku podľa Zmluvy z Nice prináleží 13 europoslancov. Avšak v prvom volebnom oobdobí po svojom vstupe do EÚ, t.j. 2004-2009, malo Slovensko 14 europoslancov, pretože v tom čase ešte Rumunsko a Bulharsko nevstúpilo do EÚ a väčšina im prináležiacich kresiel bola prerozdelená medzi ostatné členské štáty.
Ako dôsledok tzv. brexitu bude mať Slovensko od volebného obdobia 20192024 trvale 14 europoslancov. Vyplýva to z dohody Európskeho parlamentu o prerozdelení časti uvoľnených kresiel Spojeného kráľovstva medzi zostávajúce členské štáty. Zároveň sa zníži celkový počet poslancov Európskeho parlamentu zo 751 na 705.
Voľba poslancov.
Voľby sa konajú každých 5 rokov a to od roku 1979. Predtým boli členovia Európskeho parlamentu delegovaní spomedzi poslancov národných parlamentov. Jednotlivé členské štáty majú právo určiť si, akým spôsobom sa na ich území bude voliť. Napríklad zatiaľ čo na Slovensku sa do Európskeho parlamentu volí v jednom celoštátnom volebnom obvode, v Spojenom kráľovstve sa volí v 12 krajoch. Voľby sa konajú v rovnaký čas vo všetkých členských štátoch EÚ.
Them Crooked Vultures

Them Crooked Vultures je hardrocková hudobná superskupina. Tvorí ju trojica hudobníkov Joshua Homme (Queens of the Stone Age), Dave Grohl (Foo Fighters) a John Paul Jones (Led Zeppelin).
Hudobný server "NME" oznámil, že trojica hudobníkov Homme, Grohl a Jones spolu nahrávali skladby v Los Angeles v júli 2009. 9. augusta 2009 odohrala skupina v Chicagu svoj prvý koncert.
Zostava.
Na prvom koncerte skupiny vystúpila nasledujúca zostava:
RCW 103

RCW 103 je pozostatok supernovy, ktorá je približne 2 000 rokov stará a obsahuje zdroj röntgenového žiarenia 1E 161348-5055 v jej centre. Nachádza sa vo vzdialenosti 10 000 ly v súhvezdí Pravítko v galaxii Mliečna cesta s rektascenziou 16h 17m 30s a deklináciou -52° 02′. Supernova bola objavená v roku 1974 a nachádza sa na galaktických súradniciach G.332.42-00.36.
Šnapser

Šnapser alebo šnapsel je kartová hra typická pre stredoeurópsky priestor. Hrá sa so sedmovými kartami. Môžu ju hrať dvaja, traja alebo štyria hráči; podľa toho sa rozdá po osem, resp. po 6 kariet. Pokiaľ hrajú dvaja, alebo traja, rozdáva sa po 8 kariet. Hráčovi, ktorý dostal prvý karty sa dajú iba prvé 4, a z nich si vyberie tromfa. Ak sa hráč nevie rozhodnúť, tromf bude znak z piatej karty hráča. Po určení tromfa si hráč doberie štyri karty. V prípade hry dvoch hráčov sa zvyšných osem kariet na dobu trvania jednej hry odloží bokom.
Ak hrajú štyria hráči, rozdáva sa po šiestich kartách, pričom hráč, ktorý dostáva prvý tri karty (tzv. forhont) volí nielen farbu tromfa, ale aj spoluhráča - tak, že zahlási najvyššiu kartu z tromfovej farby, ktorú nemá, nie je to však pravidlo. Môže aj inú, ale tromfovej farby - napr. zelená desiatka - znamená, že zeleň je tromf a ten, kto má zelenú desiatku hrá so mnou. Hráč, ktorý túto kartu má, nesmie to oznámiť, a najavo to vyjde až v priebehu hry. Pokiaľ táto karta nebola vynesená, hra nemôže skončiť, aj keď niektorá strana dosiahla 66 bodov.
Táto hra sa hrá bez sedmičiek a osmičiek. Karty sú bodovo hodnotené nasledovne: deviatka 0, dolník 2, horník 3, kráľ 4, desiatka 10 a eso 11. Zmyslom hry je nahrať hodnotu 66 bodov, prípadne sa hrá durch. 
Musí sa ctiť farba a musí sa prebíjať (ak hráč 1 vyloží napr. zeleného dolníka, druhý hráč musí vyložiť - priznať kartu danej farby, a pokiaľ je to možné, prebiť hráča 1. Ak druhý hráč nemá kartu danej farby, musí použiť tromfa. Tromf vždy prebije. Pokiaľ hráč nemá ani tromfa, tak použije akúkoľvek kartu).Ak má hráč horníka a kráľa tej istej farby, môže na začiatku svojho ťahu využiť "štyridsiatku", resp. " dvadsiatku", a to tak, že vyloží jednu kartu z tejto dvojice, ktorá musí byť vynesená ako prvá v štichu/zdvihu. Taktiež musí hráč vyhlásiť "40", resp. "20" a ukázať druhú kartu z dvojice. Ak je dvojica tromfová, hráčovi sa pripočíta 40 bodov a vyhlási "40". Nemusia sa odohrať všetky štichy, ak skôr jedna strana dosiahne 66 bodov – táto povie „dosť“ a nehrá sa ďalej. Pokiaľ sa pomýlil vyhlasovateľ „dosť“, vyhrala protistrana. Hráč môže vyhrať aj vtedy, keď posledný štich zoberie on, aj keď nemá hodnotu 66. Akýkoľvek hráč má právo pred prvým zdvihom vyhlásiť vyššiu hru, tzv. "za dvanásť" (nahrá 66 bodov v jednom rade bez straty štichu). Taktiež môže vyhlásiť "durch" - musia sa odohrať všetky štichy, a všetky hráč získa. Hráč ktorý nezačína prvý, môže pred prvým štichom vyhlásiť "kontra", čo znamená, že si je istý, že vyhrá.Niekedy sa môžu hráči dohodnúť, že červeň bude za dvojnásobok, tzv. drahší (podoba s mariášom), prípadne sa môže meniť poradie kariet, pokiaľ sa hrá veľký.
Hrával sa tzv. desaťhalierový mariáš. Jednotlivé hry (dvanásť, durch, kontra) majú rôzne hodnoty, zvyčajne to závisí od miestnych zvyklostí.
FK Železiarne Podbrezová

FK ŽP Šport Podbrezová, celým názvom "Futbalový oddiel Železiarní Podbrezová Šport Podbrezová, akciová spoločnosť" je slovenský futbalový klub so sídlom v Podbrezovej. Akciová spoločnosť je z 99,80% vlastnená Železiarňami Podbrezová. Od sezóny 2022/2023 pôsobí vo Fortuna lige. 
Jednotlivé sezóny klubu.
2013/2014.
V sezóne 2013/2014 si tím vybojoval historický postup do prvej slovenskej ligy. Tím vedený trénerom Jaroslavom Kentošom to dokázal aj napriek nie veľmi dobrému úvodu sezóny. Potom však už bez výraznejšej straty nechali za sebou všetky tímy v druhej lige. Zásluhu na úspechu majú všetci. Oporami tímu boli celú sezónu Vratislav Greško, Blažej Vaščák, Ivan Minčič, Ľuboš Kupčík či kapitán Jozef Hanák.
2014/2015.
Podbrezová sa predstavila vo Fortuna lige, teda najvyššej slovenskej lige po prvýkrát v histórii. Jasným cieľom, ktorý sa následne aj podarilo splniť bola záchrana. Klub skončil so ziskom 29 bodov na 11. mieste tabuľky, horšie na tom bola len FK Dukla Banská Bystrica (22 bodov). Najlepším strelcom tímu bol so 7 gólmi Blažej Vaščák.
2015/2016.
Po záchrane v minulej sezóne mali "železiari" pred sebou ďalší rok medzi slovenskou futbalovou elitou. Sezónu ukončili na 8. mieste so ziskom 37 bodov. Najviac gólov za tím dali hneď 3 hráči. Pablo Podio, Andrej Rendla a Patrik Vajda (všetci traja dali 5 gólov).
2016/2017.
Sezóna 2016/2017 bola pre Podbrezovú historicky najúspešnejšia. Klub zažil famózny úvod sezóny, a po menej stabilných výkonoch v jarnej časti mu účasť v predkolách Európskej ligy UEFA ušla len o 2 body. "Železiari" ukončili sezónu na 5. mieste so 45 bodmi. Najlepším strelcom tímu bol so 7 gólmi Holanďan Endy Bernadina.
2017/2018.
V danej sezóne sa Podbrezovčanom priveľmi nedarilo, zachrániť sa ale dokázali. Po základnej časti mali na konte 20 bodov, po tej nadstavbovej 38. Sezónu ukončili na 9. mieste tabuľky. Endy Bernadina sa opäť stal najlepším strelcom tímu, tentokrát strelil 5 gólov.
2018/2019.
Podbrezovčania vstupovali do tejto sezóny ako takzvaný "čierny kôň" súťaže. Po základnej časti ale veľká zmena oproti minulému roku neprišla, podarilo sa získať len o bod viac. V skupine o udržanie to mala byť pohodová jazda a udržanie sa v najvyššej súťaži. Opak bol však pravdou. Podbrezová získala v nadstavbe len 8 bodov. Vyhrala len zápas, ktorý jej už nič neriešil a v zvyšných 9 zápasoch 5-krát remizovala a 4-krát prehrala. So ziskom 29 bodov sa umiestnila na poslednom 12. mieste a zostúpila do druhej najvyššej slovenskej ligy.
Aktuálna súpiska.
 "(na hosťovaní z SK Sigma Olomouc)"
Hipokampus

Hipokampus (iné názvy: hipokamp, zriedkavo (nesprávne?): "hippokampus"; lat. "hippocampus") je dôležitou súčasťou mozgu človeka a ďalších stavovcov. Patrí do limbického systému a hrá dôležitú úlohu pri konsolidácii informácií z krátkodobej pamäti do dlhodobej pamäti a priestorovej orientácie. Ľudia a iné cicavce majú dva hipokampy, jeden na každej strane mozgu (cerebrum). Hipokampus je úzko spojený s mozgovou kôrou a u cicavcov sa nachádza v mediálnom temporálnom laloku (strednom spánkovom laloku). 
Pri Alzheimerovej chorobe je hipokampus jednou z prvých častí, kde dochádza k poškodeniu. Poruchy pamäti a dezorientácia sa objavia ako prvé príznaky Alzheimerovej choroby. Poškodenie hipokampu môže byť spôsobené aj nedostatočným okysličením (hypoxia). Aj iné ochorenia ako sú encefalitída, meningitída alebo mediálna temporálna epilepsia (stredná spánková epilepsia) môžu narúšať činnosť hipokampu. Ľudia s rozsiahlym poškodením nie sú schopní udržať si nové spomienky. 
Úloha v pamäti.
Psychológovia a neurológovia všeobecne súhlasia, že hipokampus hrá dôležitú úlohu pri tvorbe nových spomienok (epizodická alebo autobiografická pamäť). Hipokampus je taktiež dôležitý pri zapamätaní si často využívaných informácií (faktom), teda naučených schopností, ktoré nie je ľahké zmeniť. Hipokampus však neovplyvni iné druhy pamäti ako napríklad pamäť, ktorá je schopná učiť sa novým zručnostiam (hranie na hudobný nástroj).
Ostrów Lednicki

Ostrów Lednicki () je názov ranostredovekej archeologickej lokality, ktorá sa nachádza na rovnomennom ostrove na jazere Lednica vo Veľkopoľskom vojvodstve v Poľsku. Je jedným z najdôležitejších miest v histórii Poľska. Za panovania Meška I. a Boleslava Chrabrého tu bolo jedno z hlavných obranných a administratívnych stredísk Poľska. Ostrov ležal blízko dôležitého strategicko-obchodného pozemného ako aj vodného koridoru medzi mestami Poznaň a Gniezno v centre kmeňa Poľanov. Zachovali sa tu pozostatky hradiska a najstaršej predrománskej architektúry v Poľsku. Palácovo-sakrálna stavba s nádržami na krst a samostatne stojaci cintorínsky kostol s hrobmi v lodi a prístavkoch. Oba objekty boli postavené v časoch vlády Meška I. (pred rokom 966).
Archeologické výskumy.
Hradisko.
Nachádzalo sa na južnej strane ostrova. Obkolesoval ho drevozemný val s dĺžkou približne 500 m. Jeho súčasná maximálna výška dosahuje 8 m, no dávnejšie mohol dosahovať až 12 m. Na budovu bolo využité drevo z povrchu približne 800 hektárového lesa. Výrazný prekop v severnej časti valu označuje miesto dávnej vstupnej brány zo strany podhradia. Vo vnútri hradiska sa nachádzajú pozostatky dvoch budov. Paláca s kaplnkou (južne) a cintorínskeho kostola (severne). Palác a k nemu z východnej strany prináležiaca kaplnka s priemerom 11,5 m boli vybudované v rovnakom čase, okolo 963 až 966 roku, z miestneho skalného materiálu štiepaného na ploské platničky a spájaného sadrou.
Čerpacia stanica pohonných látok

Čerpacia stanica pohonných látok (iné názvy pozri nižšie) je miesto slúžiace na doplňovanie paliva do motorových vozidiel. Zväčša sa tento výraz používa na označenie verejnej čerpacej stanice pohonných látok pre cestnú dopravu umiestnenej na okraji cesty. Môže však označovať aj neverejné čerpacie stanice, napríklad na letiskách, v železničných depách alebo v areáli podnikov. Špecifickým typom sú čerpacie stanice v prístavoch, určené pre člny a lode.
Názvy.
Základné názvy sú:
Čerpacia stanica len alebo najmä na benzín sa označuje aj ako: benzínová čerpacia stanica, čerpacia stanica benzínu alebo v hovorovej podobe: benzínová pumpa, benzínové čerpadlo, benzínka. Názvy benzínová pumpa, benzínové čerpadlo alebo benzínka sa alternatívne môžu (nepresne) vzťahovať na akúkoľvek čerpaciu stanicu pohonných látok alebo môžu alternatívne označovať len samotný výdajný stojan resp. čerpadlo na benzín (prípadne podobné palivo).
Verejné čerpacie stanice.
Čerpacie stanice pohonných látok pre cestnú dopravu dostupné verejnosti sa nachádzajú na okraji ciest, najmä diaľnic a rýchlostných ciest. Najčastejšie predávanými palivami sú rôzne druhy benzínov, nafta alebo skvapalnený ropný plyn.
Možné doplnkové služby.
Okrem predaja pohonných látok tieto čerpacie stanice spravidla poskytujú rôzne doplnkové služby určené pre údržbu vozidiel, tzn. motoristické služby: 
nemotoristické služby
Kate Winsletová

Kate Elizabeth Winslet, CBE  (* 5. október 1975, Reading, Berkshire, Anglicko) je anglická herečka. Je držiteľkou Oscara, troch cien BAFTA, BIFA Award, štyroch Zlatých glóbusov, Ceny Grammy, Primetime Emmy Award, AACTA Award a troch Screen Actors Guild Awards. Je jednou z mála herečiek, ktorá vyhrala tri zo štyroch hlavných amerických ocenení. V roku 2012 jej bol udelený Čestný César. 
Život.
Kate Elizabeth Winsletová sa narodila v Readingu, Berkshire v Anglicku. Má dve sestry, Beth a Annu a jedného brata, Jossa. Keď mala 11 rokov, začala študovať drámu na Redroofs Theatre School. V 12 rokoch sa objavila v televíznej reklame na cereálie. Počas dospievania sa objavila vo viac ako 20 divadelných inscenáciách Starmaker Theatre Company, vrátane hlavných úloh ako je Miss Hannigan v Annie alebo matka vlčica z Knihy džunglí.
Frankenstein (rozlišovacia stránka)

Frankenstein môže byť:
Zucchero

Adelmo Fornaciari (* 25. september 1955, Reggio Emilia, Taliansko) známy pod umeleckým menom Zucchero Fornaciari alebo len Zucchero, je taliansky spevák-skladateľ a hudobník. Jeho umelecké meno znamená v taliančine „cukor“, a zvolil si ho, pretože ho tak v detstve volala učiteľka. Jeho hudba je ovplyvnená žánrami ako je gospel, soul, blues či rocková hudba. Na konte má tiež balady a rytmické R&amp;B-boogie skladby. Je označovaný za „otca talianskeho blues“, pretože tento žáner v Taliansku preslávil. Je jedným z mála európskych umelcov žánru blues, ktorí sa ešte stále tešia z medzinárodného úspechu.
Diskografia.
Štúdiové albumy
Kompilačné albumy
Rímska republika

Rímska republika môže byť:
Prázdnota

Prázdnota alebo prázdno môže byť:
Prázdnota v astronómii – pozri prázdnota (astronómia).
Šnaps

Šnaps môže byť:
Oldřich Nový

Oldřich Albín Nový (* 7. august 1899, Praha – † 15. marec 1983, Praha) bol český filmový a divadelný herec, režisér, skladateľ, dramaturg a spevák.
Hrádza (stavba)

Hrádza alebo umelá hrádza je zemná, oceľová alebo betónová stavba spravidla lichobežníkového prierezu s výrazne prevládajúcim dĺžkovým rozmerom pozdĺž morského pobrežia, vodného toku alebo naprieč vodným tokom slúžiaca na vzdutie vody (priehrada alebo rybničná nádrž), zadržovanie povodní, ochranu okolitých pozemkov pred záplavami, na spevnenie, úpravu a ochranu brehov či splavnenie toku. Podľa inej definície je to len takáto stavba pozdĺž vodného toku (teda okrem priehrad a rybničných nádrží), podľa ďalšej takáto stavba okrem priehrad (pričom v českej terminológii sa aj priehrada zásadne považuje za „hráz“).
Vplyv na prostredie.
Úprava toku vody, či už regulácia brehov toku, alebo vytvorenie priehrady, má komplexné dopady na okolité prostredie. Na území dochádza k hydrologickým zmenám (výška hladiny podzemných vôd) nasledovaným zmenou v rastlinstve a živočíšstve.
Priehradné hrádze spôsobujú ekologickú záťaž najmä zatopením – a tým v podstate zničením – rozsiahlych častí ekosystému. Výstavba priehradných hrádzí sťažuje migráciu niektorých živočíšnych druhov, stabilizácia výšky hladiny rieky pod hrádzou a budovanie regulačných hrádz pozdĺž tokov môže viesť k zániku spoločenstiev prispôsobených na pravidelné záplavy. Prípadné pretrhnutie hrádze môže mať katastrofálne následky pre človeka i prírodu na rozsiahlom území.
Štátny znak Španielska

Štátny znak Španielska prešiel zložitým vývojom; je tvorený šiestimi erbmi.
Štít.
V jeho štít sa vyskytujú znaky pôvodne samostatných kráľovstiev (Aragon, Granada, Kastília, León, Navarra a uprostred znak dynastie Bourbon, odvodený od znaku francúzkych kráľov). Znaky Kastílie ("hrady-Castillos"; v tejto oblasti sa vyskytuje veľké množstvo hradov) a Leónu ("lev-leo") sú dokonca hovoriace.
Umiestnenie štítu v znaku.
Štít spočíva na hrudníku čiernej orlice, ktorá je po stranách obklopená Herkulovými stĺpmi s nápisom "PLUS ULTRA".
Prstenec A

Prstenec A je najvzdialenejší z veľkých svetlých prstencov Saturna. Z jeho vnútornej strany sa nachádza je voľný priestor, "úsek Cassini" a vonkajšia hrana je blízko obežnej dráhy mesiaca Atlas. Prstenec je prerušený Enckeho medzerou so šírkou 22 % šírky prstenca. Užšia Keelerova medzera so šírkou 2 % sa nachádza pri vonkajšom okraji prstenca.
Hrúbka prstenca A sa pohybuje od 10 do a jeho hmotnosť je 6,2 × 1018 kg (približné hmotnosť mesiaca Hyperion), jeho optická hrúbka sa pohybuje medzi medzi 0,4 a 1,0.
Podobne ako pri prstenci B, na vonkajší okraj prstenca A vplýva dráhová rezonancia, v tomto prípade rezonancia 7:6 s mesiacmi Janus a Epimetheus. Ďalšie dráhové rezonancie tiež rozrušujú špirálovú hrúbku vĺn prstenca A (slabší vplyv majú aj na ostatné prstence). Tieto vlny sú popisované podobnými fyzikálnymi javmi ako špirálové ramená galaxií. V tomto prstenci sa vyskytuje aj špirálové zakrivenie vĺn, ide o priečne vlnenie, ktoré je častejšie ako pozdĺžne vlnenie.
KV

KV, kV, Kv, alebo kv môže byť:
Sam Winchester

Sam Winchester je vymyslená postava, ktorú vytvoril Eric Kripke pre televízny seriál Supernatural (Hrozba z temnoty). Na televíznych obrazovkách ho stvárňuje herec Jared Padalecki.
Prstenec C

Prstenec C je široký a tenký prstenec nachádzajúci sa z vnútornej strany prstenca B. Objavil ho William Cranch Bond a George Phillips Bond v roku 1850. Nezávisle ho spozoroval aj William Rutter Dawes a Johann Gottfried Galle. William Lassell ho pomenoval "krepový prstenec", pretože sa skladá z tmavšieho materiálu než z akého sú prstence A a B.
Jeho vertikálna hrúbka je približne , hmotnosť okolo 1,1 × 1018 kg a optická hrúbka v rozmedzí 0,05 a 0,12.
Colombova medzera a Titanov prstenec.
Colombova medzera sa nachádza vnútri prstenca C. Vnútri tejto medzery sa nachádza úzky a svetlý Colombov prstenec, ktorý sa od Saturnu nachádza vo vzdialenosti 77 883 km. Tento prstenec je viac eliptický ako oblúkovitý. Niekedy sa nazýva aj "Titanov prstienok", pretože je usmerňovaný dráhovou rezonanciou s mesiacom Titan. S týmto umiestnením, vo vnútri prstencov, doba otáčania prstenca je podobná s rýchlosťouobehu mesiaca Titan, čo znamená, že vonkajšia časť prstenca sa vždy pohybuje zarovno s mesiacom Titan.
Maxwellova medzera a prstienok.
Maxwellova medzera sa nachádza vo vnútri vonkajšej časti prstenca C, ktorá tiež obsahuje hustý nepravidelný prstienok. V mnohých smeroch je tento prstienok veľmi podobný prstencu ε Urána. Obidva prstence obsahujú vlnovité štruktúry. Zatiaľ čo vlny v ε prstenci spôsobuje Uránov mesiac Cordelia, v okolí Maxwellovej medzery nebol objavený žiaden mesiac (júl 2008).
Prstenec D

Prstenec D je najvnútornejší, veľmi tenký prstenec Saturnu. V roku 1980 Voyager 1 zistil vo vnútri prstenca tri prstienky, ktoré boli následne označené ako D73, D72 a D68. o 25 rokov neskôr fotografie "Cassini" ukázali, že D72 sa značne ztenčil a posunul o 200 km k planéte. V medzere medzi prstencom C a D73 sa nachádza vlnová štruktúra s 30 km dlhými vlnami.
Prstenec E

Prstenec E je veľmi tenký najvzdialenejší prstenec Saturnu. Začína na obežnej dráhe mesiaca Mimas a končí na obežnej dráhe mesiaca Rhea. Skladá sa z ľadu, kremičitanov, oxidov uhličitých a amoniaku. Na rozdiel od ostatných prstencov, sa skladá viac z mikroskopických ako makroskopických častíc. V roku 2005, boli za zdroj materiálu tohto prstenca určené kryovulkány nachádzajúce sa v južnej polárnej oblasti mesiaca Enceladus.
MFK Topvar Topoľčany

MFK Topvar Topoľčany je slovenský futbalový klub z Topoľčian, ktorý momentálne hráva 4.ligu juhovýchod ZsFZ.
Súpiska hráčov MFK 2017/2018.
Brankári
Hráči
Saffirova-Simpsonova hurikánová stupnica

Saffirova-Simpsonova hurikánová stupnica je stupnica klasifikujúca tropické cyklóny severnej pologule, lebo prevyšuje sily "tropických níží" a "tropických búrok", a preto sa vytvárajú hurikány. Kategórie, na ktoré stupnica rozdeľuje hurikány, sú význačné silami ich príslušných silných vetrov. Klasifikácie sú v prvom rade vytvorené na zmeranie potenciálnej škody a záplav, ktoré hurikán spôsobí zosuvom. Saffirova-Simpsonova hurikánová stupnica sa používa výhradne pre kategorizovanie hurikánov formujúcich sa v Atlantickom oceáne a v severnej časti Tichého oceánu východne od medzinárodnej dátumovej hranice. V ostatných častiach označujú tropické cyklóny ako "cyklóny" a "tajfúny" a používajú vlastné klasifikačné stupnice.
Kategórie.
Päť kategórií je zoradených so stúpajúcou intenzitou:
Vysvetlivky:
Fortifikačný systém mesta Komárno

Fortifikačný systém mesta Komárno je systém bášt a opevnení na území mesta Komárno a protiľahlých brehoch riek Dunaj a Váh, ktorý spolu s centrálnou pevnosťou tvorí Komárňanský pevnostný systém.
V 20. storočí pretrvávali snahy o obnovenie objektov v minulosti tvoriacich pevnostný systém. Z pôvodného systému opevnení sú zachované všetky hlavné objekty okrem časti na ľavom brehu Váhu nazývaný "Vážske predmostie". "Fortifikačný systém mesta Komárno" je národnou kultúrnou pamiatkou od 13. mája 1970 a zahŕňa 45 objektov. V ÚZPF je pod číslom 301. Komárňanský pevnostný systém je zapisaný do predbežného zoznamu svetového dedičstva UNESCO pod názvom Systém opevnenia na sútoku riek Dunaja a Váhu v Komárne – Komárom.
Súčasti fortifikačného systému.
Fortifikačný systém mesta Komárno bol komplex polygonálneho typu a zahrňoval nasledovné prvky:
História.
Komárňanský pevnostný systém je najväčším fortifikačným systémom na území Slovenska a tiež bývalého Rakúska-Uhorska. Jeho stavba začala v roku 1546 s postavením prvej (tzv. Starej) pevnosti na mieste zaniknutého hradu, dostavaná bola v roku 1557. Túto pevnosť značne poničila povodeň v roku 1570, od roku 1572 (do roku 1592) bola obnovovaná (staviteľom Urbanom Süessom).
V rokoch 1663 – 1673 bola dobudovaná tzv. Nová pevnosť. Podľa plánov inžiniera baróna Františka Wymesa. V tomto období zároveň vznikla pevnosť v Leopoldove. Obe komárňanské pevnosti poškodili aj zemetrasenia v rokoch 1763 a 1783. Po druhom zemetrasení, ktoré obe pevnosti značne poškodilo, bola v roku 1784 komárňanská pevnosť predaná v dražbe. Fortifikačný systém mesta Komárno okolo celého mesta bol prebudovaný a dostavaný v roku 1808 – 1815, kedy bola zmodernizovaná aj Nová pevnosť.
V rokoch 1839 – 1847 bola ešte vybudovaná z kameňa a tehál tzv. Palatínska línia s piatimi bastiónmi (I. - V.). Tým sa dosiahol vrchol v budovaní komárňanského pevnostného systému v kline sútoku riek Váh a Dunaj. V 60-tych rokoch boli postupne dokončené predmostia na Váhu a Dunaji (hlavnou časťou je Pevnosť Csillag), Vážska línia (pozostávajúca zo šiestich objektov VI. - XI., z ktorých len prvé dva možno nazvať bastionmi) a Pevnosť Monoštor (Monoštorská). V rokoch 1871 – 1877 bola ako posledný objekt pevnostného reťazca postavená Pevnosť Igmánd, už podľa najmodernejších projektov fortového opevňovania.
Marko Gažík

Dr. Marko Gažík (* 18. apríl 1887, Turzovka - † 21. september 1947, Hlohovec) bol slovenský politik.
Vyštudoval právo na univerzitách v Kluži a Budapešti. Po ukončení štúdia v roku 1913 pracoval ako advokátny koncipient v Čadci. Pre svoje národné presvedčenie bol v Uhorsku odsúdený za vlastizradu. Od roku 1919 pracoval ako advokát v Trenčíne, od roku 1926 v Bratislave. V rokoch 1920-1935 pôsobil ako poslanec za HSĽS v Národnom zhromaždení. Podporoval vstup HSĽS do vlády a v období od 15. januára 1927-27. februára 1929 pôsobil ako minister pre zjednotenie zákonov vo vládach A. Švehlu a F. Udržala. Roku 1935 sa rozišiel s HSĽS kvôli nezhodám okolo jeho kandidatúry v parlamentných voľbách a stiahol sa z politického života. Od roku 1936 pôsobil ako notár v Čadci.
Visutý most

Visutý most je typ mosta, ktorého konštrukčný systém je založený na voľne visiacom lane s pevne zaistenými nehybnými koncami. Hlavný nosný systém visutých mostov musia vždy tvoriť materiály odolávajúce ťahovým napätiam, ktoré sú pri týchto mostoch dominantné. Vo všeobecnosti existujú dve základné skupiny visutých mostov, a to jednoduchý visutý most a visutý most so zavesenou mostovkou.
Zo všetkých konštrukčných typov mostov umožňujú prekonať najväčšie rozpätie.
Zaó

Zaó môže byť:
Čókai

Čókai môže byť:
Fatih Sultan Mehmet Köprüsü

Fatih Sultan Mehmet Köprüsü alebo po slovensky Most sultána Mehmeta Dobyvateľa , resp. 2. Boğaziçi Köprüsü alebo po slovensky Druhý bosporský most, je visutý most v Istanbule. Od 3. júla roku 1988 spája oba brehy mesta na Bosporskej úžine. Je druhým mostom cez ňu vedúcim (prvým je Bosporský most) a patrí k najdlhším na svete, jeho výstavba stála 130 miliónov dolárov.
Charakter mosta.
Most je umiestnený medzi mestskými časťami Hisarüstü (európska strana) a Kavacık (ázijská strana). Most je zavesený s oceľovými pylónmi, vzdialenosť medzi oboma vežami je 1 090 m. Je 1 510 m dlhý a jeho vozovka sa nachádza 64 m nad hladinou mora, takže pod ním môžu preplávať aj tie najväčšie lode. Vjazd je platený, k dispozícii je 5 pruhov v každom smere (4 pre cestné vozidla a jeden núdzový). Cez most prejde 150 000 vozidiel denne, 65 % z nich tvoria automobily. Most nie je prispôsobený pre pešiu dopravu, preto je chodcom vstup zakázaný.
Forth Road Bridge

Forth Road Bridge je visutý most, zaisťujúci spojenie cez záliv Firth of Forth v Škótsku, na severe Veľkej Británie, konkrétne severozápadne od Edinburghu, kde spája North Queensferry so South Queensferry. Niekoľko desiatok metrov na východ od tohto mosta sa nachádza ešte historický Forth Rail Bridge. Oba mosty sú pomerne frekventované, pretože de facto spájajú celý juhovýchod Škótska so severovýchodom. Kvôli celkovej dĺžke, najmä cestného mostu, a s tým súvisiacim pnutím a pohybom mostov, sú pod neustálym dohľadom technikov. Most bol postavený roku 1964, má celkovú dĺžku 2 512 a dĺžku medzi piliermi (2) 1 005 metrov.
Alois Eliáš

Generál Ing. Alois Eliáš (* 29. september 1890, Praha – † 19. jún 1942, Praha) bol český vojak, politik, predseda vlády Protektorátu Čechy a Morava
Životopis.
V rokoch 1908-1912 študoval zememeračské inžinierstvo na Cisárskej a kráľovskej českej vysokej škole technickej (dnešné ČVUT). Po vypuknutí prvej svetovej vojny narukoval a bojoval na východnom fronte v Haliči, kde v septembri 1914 prebehol do ruského zajatia. Tu pôsobil ako vojenský technický úradník ruskej vlády pri stavbe železnice. Neskôr sa prihlásil do česko-slovenských légií a v októbri 1917 odišiel s transportom legionárov do Francúzska. Tu absolvoval dôstojnícku školu v Saint Maixent l'Ecole. Zúčastnil sa bojov 21. streleckého pluku vo Francúzsku, vrátene ofenzívy pri Verdune v lete 1918 a bitky pri Terrone v októbri toho istého roku.
Po návrate do Česko-Slovenska sa zúčastnil bojových operácii pri obsadzovaní Tešínska a na jar a v lete 1919 proti jednotkám Maďarskej republiky rád. Od konca roku 1919 velil pešiemu pluku v Čáslavi. V rokoch 1921-1923 študoval vysokú vojenskú školu v Paríži. Po návrate pôsobil vo velení česko-slovenskej armády: v rokoch 1924-1929 ako prednosta I. oddelenia hlavného štábu, v rokoch 1929-1931 druhý zástupca náčelníka hlavného štábu. Pôsobil aj ako vedúci česko-slovenskej vojenskej delegácie v komisi pre odzbrojenie pri Spoločnosti národov v Ženeve. V rokoch 1931-1933 veliteľ pešej brigády v Chomutove, v rokoch 1933-1935 pešej divízie v Litoměřiciach. Od roku 1935 až do septembra 1938 pôsobil ako veliteľ V. zboru v Trenčíne.
Po Mníchovskej dohode zastupoval na čele ministerstva obrany predsedu vlády generála Jana Syrového. Od 1. decembra 1938 zastával post ministra dopravy vo vláde Rudolfa Berana. Po vytvorení Protektorátu Čechy a Morava sa stal 27. apríla 1939 predsedom vlády. Navonok prejavoval lojalitu, v skutočnosti sa však podieľal na organizovaní domáceho odboja, predovšetkým organizácie Obrana národa. Udržiaval tiež kontakt s ostatnými odbojovými skupinami a s Eduardom Benešom. Aj keď gestapo malo informácie o jeho úlohe v odboji už od jesene 1939, zatklo ho až 27. septembra 1941, v deň nástupu nového zastupujúceho ríšskeho protektora Reinharda Heydricha. V následnom procese bol 1. októbra 1941 odsúdený k trestu smrti za velezradu a podporu nepriateľa. Hitler rozhodol o odklade vykonania rozsudku. Vykonaný bol až v období tzv. heydrichiády. 19. júna 1942 bol generál Eliáš popravený zastrelením na strelnici v Prahe-Kobylisiach.
Roku 1946 bol povýšený in memoriam na armádneho generála. 17. júna 1947 bola odhalená pamätná tabuľa s bustou na jeho rodnom dome. 
Vďaka podpore Václava Kopeckého, člena predsedníctva ÚV KSČ, nebola tabuľa odstránená ani po februári 1948. V roku 1996 mu bol udelený in memoriam Rad bieleho leva. 7. mája 2006 bol spolu s manželkou Jaroslavou pochovaný so všetkými poctami v Národnom pamätníku na Vítkove.
K 120. výročiu jeho narodenia bola odhalená pamätná tabuľa na dome v Prahe 6 na Hanspaulke, vo Fetrovskej ulici č. 4, kde žil. Je po ňom pomenovaná aj ulica v Prahe – Bubenči.
Mazák (záhradkárska osada)

Mazák je záhradkárska osada v obci Povina.
Vznikla v roku 1985 pod názvom „Slovenský zväz záhradkárov, základná organizácia č.18 Povina - Mazák“.
Od toho roku bol prvým predsedom Ing. Marián Braciník. Pod jeho vedením vznikla osada so 186 parcelami a 128 chatami. S týmto počtom sa osada radí medzi najväčšie záhradkárske osady na Slovensku. Druhým predsedom osady v r. 1995 – 1997 (ing. Braciník sa vzdal funkcie) bol Anton Kavacký. V roku 1998, po mimoriadnych voľbách, sa stal predsedom osady Ing. Pavol Novotný, ktorým je do dnešného dňa. Osada úzko spolupracuje s obecným úradom, či ide o sťažnosti občanov obce a taktiež vo veciach, ktoré môžu pomôcť obci Povina.
V roku 1997 zomrel prvý predseda Ing. Braciník, záhradkári od r. 1998 na jeho počesť organizujú futbalový zápas STARÍ PÁNI POVINA – ZÁHRADKÁRI POVINA. Po jeho skončení pokračuje podujatie tanečnou zábavou.
Zaó (sopka)

Zaó je komplexný vulkán, nachádzajúci sa v severnej časti ostrova Honšú. Komplex je tvorený viacerými stratovulkánmi, západnú skupinu ("Niši-Zaó") tvorí starší vulkán "Rjuzan", južnú skupinu ("Minami-Zaó") tvoria "Bjobu" a "Fubo". Centrálnu zónu ("Čuo Zaó") tvorí samotný stratovulkán Zaó. V podloží sa nachádzajú prevažne granitové horniny.
Komplex je aktívny od pleistocénu, počas vývoja došlo k niekoľkým deštrukčným erupciám. V aktívnom kráteri sa nachádza jazierko so zelenou, silne kyslou vodou (pH až 1,3). Erupcie komplexu sú zaznamenané od 8. storočia, k poslednej došlo v roku 1940. V okolí krátera sa nachádzajú aj početné fumaroly.
Konzolový most

Konzolový most je most, ktorý je postavený pomocou konzol, čo sú štruktúry, ktoré vyčnievajú horizontálne do priestoru, podporované iba na jednom konci. Pri malých mostoch pre peších to môžu byť jednoduché trámy, no veľké mosty navrhované na cestnú alebo železničnú dopravu majú nosníky postavené z konštrukčnej ocele alebo trámy z predpätého betónu. Konzolový most s oceľovými nosníkmi znamenal veľký prelom pri prvom zavedení do praxe, pretože dokáže preklenúť veľké vzdialenosti a je ho možné postaviť jednoducho.
Hidžiori

Hidžiori je názov v súčasnosti neaktívnej kaldery, nachádzajúcej sa na japonskom ostrove Honšú, severovýchodne od masívneho pleistocénneho vulkánu "Gassan". Kaldera má priemer približne 2,5 km a vznikla pred 10 300 rokmi. Počas vývoja kaldery došlo ku vzniku lávového dómu a k vyvrhnutiu väčšieho objemu dacitových pyroklastických prúdov a tefry, ktoré dosiahli až pobrežie Pacifiku. V súčasnosti je oblasť kaldery zaradená medzi potencionálne zdroje geotermálnej energie.
Ted Bundy

Theodore Robert Bundy (rodený Cowell; * 24. november 1946, Burlington, Vermont, USA - † 24. január 1989, Starke, Florida, USA) bol americký sériový vrah a násilník , ktorý uniesol, znásilnil, zavraždil a posmrtne zneužil pravdepodobne vyššie desiatky až stovky mladých žien a dievčat v 70. rokoch a s nejasnou určitosťou aj skôr. Po viac ako desaťročí odmietania sa pred svojou popravou v roku 1989 strategický priznal k 36 vraždám (v nádeji na odklad trestu smrti), ktoré spáchal v siedmich štátoch v rokoch 1974 až 1978. 
Bundy bol považovaný za pekného a charizmatického človeka, čo využíval na získanie dôvery obetí a spoločnosti. Spravidla sa priblížil k svojim obetiam na verejných miestach, predstieral zranenie alebo zdravotné postihnutie alebo sa vydával za autoritu, potom ich zrazil do bezvedomia a odviezol na odľahlé miesta, aby ich znásilnil a uškrtil. Občas sa vracal k svojim obetiam, pripravoval sa a vykonával sexuálne akty s rozkladajúcimi sa mŕtvolami, až kým hniloba a zničenie divými zvieratami znemožnili ďalšie interakcie. Dekapitoval najmenej 12 obetí a časť odrezaných hláv si nechal ako spomienku vo svojom byte. Pri niekoľkých príležitostiach sa v noci vlámal do obydlí a svoje obete utĺkal, keď spali.
V roku 1975 bol Bundy prvýkrát uväznený, keď bol väznený v Utahu za závažný únos a pokus o trestný čin. Potom sa stal podozrivým z postupne dlhšieho zoznamu nevyriešených vrážd vo viacerých štátoch. Čeliac obvineniam z vraždy v Colorade, pripravil dva dramatické úteky z väzenia a spáchal ďalšie útoky na Floride, vrátane troch vrážd. Za vraždu na Floride dostal v dvoch procesoch tri rozsudky smrti. Bundy bol popravený na elektrickom kresle vo floridskej štátnej väznici v Raiforde na Floride 24. januára 1989.
Životopiskyňa Ann Rule, ktorá predtým spolupracovala s Bundym, ho opísala ako „sadistického sociopata, ktorý sa až do smrti a dokonca aj po smrti tešil z bolesti iného človeka a kontroly nad svojimi obeťami.“ Bundy sa kedysi nazýval „najchladnejším synom mrchy, akého kedy stretnete“. Advokátka Polly Nelson, člen jeho posledného obranného tímu, napísala, že Bundy bol „samotnou definíciou bezcitného zla“.
Hispanoamerika

Hispanoamerika je región amerických krajín hovoriacich po španielsky. Je to územie 19 štátov s celkovým počtom približne 365 miliónov obyvateľov.
Pojem Hispanoamerika je potrebné odlišovať od pojmu Latinská Amerika, pretože tá zahŕňa okrem španielsky hovoriacich krajín aj portugalsky a francúzsky hovoriace krajiny. Rovnako nie je možné stotožňovať Hispanoameriku s Iberoamerikou. Pojem Iberoamerika združuje krajiny Iberského polostrova a národy v Amerike, ktoré sa vymanili spod nadvlády Španielska alebo Portugalska, resp. sa od nich odčlenili.
Mazák

Mazák môže byť:
Narugo

Narugo alebo Naruko je kaldera, nchádzajúca sa na japonskom ostrove Honšú, severozápadne od mesta Sendai. Kaldera má rozmery 5,5 × 7 km a čiastočne erodované okraje. Vznikla v dvoch fázach pred 73 000 a 45 000 rokmi. neskorší vývoj dal za vznik štyrom, prevažne dacitovým lávovým dómom, obkolesujúcim 400 m široký, vodou zaliaty kráter "Katanuma". Dómy sú pokryté zlepencami a ílovcami, čo sú vlastne fragmenty podložia, zachované počas výzdvihu dómov. voda v kráterovom jazere je mimoriadne kyslá - pH až 1,6. Na západnom svahu Katanumy sú aktívne fumaroly.
Onikobe

Onikobe je neaktívna kaldera, nachádzajúca sa juhozápadne od stratovulkánu Kurikoma na ostrove Honšú. Vek kaldery sa datuje na 200 000 rokov. V súčasnosti je to jediné miesto v Japonsku s výskytom gejzírov.
Kurikoma

Kurikoma je v súčasnosti neaktívny stratovulkán, nachádzajúci sa v severnej časti ostrova Honšú. Vulkán je tvorený prevažne andezitmi a dacitmi a leží na hrubom terciérnom sedimentárnom a tufovom základe.
Sopka je stará približne 500 000 rokov, svoju existenciu počala produkciou lávových prúdov staršej etapy ("Higaši-Kurikoma"), nasledovanom neskoršou fázou "Magusa-dake", aktívnou na západnej strane masívu. Centrum aktívne v dnešnej dobe začalo svoju činnosť pred cca 100 000 rokmi. Od 16. storočia bolo zaznamenaných päť menších erupcií, posledná v roku 1950.
Lýdia Ragačová

Lýdia Ragačová (* 6. november 1947, Lučenec† 30. september 2021, Bratislava) bola slovenská scenáristka, prozaička a dramaturgička. Od roku 1969 žila v Bratislave.
Čókai (sopka)

Čókai je masívny stratovulkán, nachádzajúci sa v severovýchodnej časti ostrova Honšú, asi východne od pobrežia Japonského mora. S výškou je to zároveň najvyšší vrch tejto oblasti. Kvôli symetrickému kónickému tvaru má sopka aj lokálny názov: "Akita-Fudži" alebo "Dewa-Fudži".
Komplex je tvorený dvoma prekrývajúcimi sa stratovulkánmi. Starší, západný stratovulkán je ukončený kalderou podkovovitého tvaru. Mladší, východný člen komplexu začal svoju činnosť pred cca 20 000 rokmi a taktiež je ukončený kalderou podkovovitého tvaru. Poskalderové štádium sopečnej aktivity dalo z vznik dvom lávovým dómom na juhovýchodnom okraji kaldery.
The Brittas Empire

The Brittas Empire je britský sitcom vysielaný v rokoch 1991 až 1997. Hlavnú úlohu manžéra športového centra Gordona Brittasa hrá herec Chris Barrie.
Dvetisíc slov

Dvetisíc slov (úplný český názov: Dva tisíce slov, které patří dělníkům, zemědělcům, úředníkům, umělcům a všem - doslova: "Dve tisíc slov, ktoré patria robotníkom, poľnohospodárom, úradníkom, umelcom a všetkým") bol jedným z dvoch najvýznamnejších dokumentov Pražskej jari. Kým Akčný program KSČ bol výzvou k reforme komunistickej strany, "Dvetisíc slov" obsahovali podnety, ktoré išli mimo rámec Akčného programu. Vedenie KSČ ich odmietlo a neskôr, v období takzvanej politickej normalizácie dokument "Dvetisíc slov" označila za kontrarevolučný.
Dokument vznikol na podnet pracovníkov Československej akadémie vied. Išlo o aktivizáciu česko-slovenskej verejnosti proti zjavnému tlaku sovietskeho vedenia proti reformným zmenám v štáte. Ako manifest ho spísal spisovateľ Ludvík Vaculík. Text vyšiel 27. júna 1968 v "Literárních listech" a denníkoch "Práce", "Mladá fronta" a "Zemědělské noviny". Manifest podpísali stovky osobností verejného života a viac než sto tisíc občanov. Na území Slovenska vyšiel text v plnom znení 29. júna 1968 v denníku "Smena" spolu s uzneseniami štátnych orgánov, ktoré naň reagovali. 
V 70. rokoch, v dobe normalizácie, boli mnohí za prejav súhlasu s týmto manifestom perzekvovaní.
Jacob Hübner

Jacob Hübner alebo Jakob Hübner (* 20. jún 1761, Augsburg, Nemecko - † 13. september 1826, Augsburg) bol významný nemecký prírodovedec - entomológ, botanik, maliar a ilustrátor, ktorého význam je celosvetový. Pokladá sa za prvého veľkého lepidopterológa v Nemecku, ktorý je entomologickej verejnosti dobre známy ako klasický predstaviteľ starej nemeckej entomologickej generácie.
Životopis.
Narodil sa v Augsburgu v rodine robotníka. Po skončení základnej školy pokračoval v štúdiu na gymnáziu (Gymnasium bei St. Anna) v Augsburgu, kde sa už ukázal jeho obrovský talent. Známe sú jeho kolorované rytiny rastlín a živočíchov, hlavne hmyzu. Jeho práce, ktoré počas svojho života napísal významne prispeli k dnešnej vedomostnej úrovni o motýľoch. V roku 1785 už ako 23-ročný napísal svoju prvú prácu o motýľoch.
Sám pracoval ako zamestnanec v kresličskej a ryteckej fabrike, kde sa venoval hlavne detailným kresbám, ktoré vyžadovali výraznú presnosť detailu. Zaoberal sa viacerými skupinami hmyzu, ale hlavne motýľmi (Lepidoptera). Je známy predovšetkým ako autor, ktorý opísal viaceré druhy hmyzu, či už denné, alebo nočné druhy motýľov. Spočiatku sa venoval motýľom ako samouk. Neskôr spolupracoval i s viacerými významnými entomológmi, napr. s Carlom Geyerom, alebo Gottliebom Augustom Herrich – Schäfferom. Známy je hlavne ako ilustrátor svojich významných prác, kde publikoval mnohé nové druhy motýľov, ktoré neboli dovtedy pre vedu známe. Tieto druhy zaradil už do jednoznačného klasifikačného systému, kde presne klasifikoval rody a tiež druhovým menám motýľov dal presný a logický systém.
Do histórie entomológie sa zapísal ako vedec, ktorý si potrpel na systém a presnosť detailu, lebo bol jedným z prvých vedcov, ktorý upozornil na tieto skutočnosti. Na základoch jeho poznatkov a prác sa neskôr rozvíjali všetky ďalšie vedecké práce v ktorých sa kládol dôraz na systém, presnosť a na detail. Jeho súborné dielo je obrovské: vyhotovil celkove 1.952 veľkoformátových medirytín, kde bolo vyobrazených celkove 3.598 druhov motýľov. Počas svojho života popísal viacero druhov hmyzu a jeho meno nesie tiež niekoľko druhov z tejto živočíšnej triedy. Práce Jacoba Hübnera sú dosiaľ považované ako „použiteľné diela v entomológii“ a často bývajú vydávané ich opakované vydania, ako i uvádzané v citovanej literatúre ako zdroje informácií v mnohých krajinách sveta.
Zomrel v Augsburgu 13. septembra 1826.
Jeho zbierka motýľov (Lepidoptera) s typovým materiálom bola ako zbierka V. A. v. Mazzola od roku 1823 uložená v Kaiserl. Naturalien – Kabinett vo Viedni. Tu roku 1848 zhorela pri požiari.
Sidney Poitier

Sidney Poitier KBE (* 20. február 1927, Miami, Florida, USA† 6. január 2022, Los Angeles, Kalifornia) bol americký herec, režisér a aktivista.
Narodil sa ako jeden zo siedmich detí v rodine amerického farmára a vyrastal na Bahamách. Po strednej škole pracoval v rôznych profesiách. Cez vojnu slúžil ako lekár, po vojne sa dostal k divadlu, čo pre neho znamenalo zlom v jeho živote. Od divadla bol už len krôčik k filmu, kde stvárňoval úlohy sebavedomých inteligentných mužov, ktorí sa museli potýkať s rasovými predsudkami.
Výraznejšie na seba upozornil vo filme "Pánovi učiteľovi s láskou", kde hral černošského učiteľa. V roku 1963 sa stal prvým černochom, ktorý získala Oscara za najlepší mužský herecký výkon vo filme "Poľné ľalie". V 50. a 60. rokoch bol symbolom boja proti rasizmu.